Instagram: Shahlo Rustamova o‘g‘lini uylantirdi, Nilufar Usmonova Shahzoda bilan urishib qolganmi? Parizodaning buvisiga atalgan syurprizi

Jahon va o‘zbek shou-biznesi vakillarining Instagram sahifalariga joylashtirilgan qiziqarli foto va videolarini e’tiboringizga havola etamiz.
Manzuraga Samarqanddagi to‘y xizmatida surati tushirilgan gilam sovg‘a qilishdi.
Rayhon butun dunyoda tinchlik bo‘lishini niyat qildi.

25-fevral kuni ustazoda san’atkor Ulug‘bek Otajonov 50 yoshga to‘lishi munosabati bilan xonadonida bayram dasturxonini yozdi.
Muqaddas Sa’dullayeva tinch yurtda yashayotgani uchun shukrona keltirdi.

27-fevral kuni tug‘ilgan kunini nishonlayotgan xonanda Shirinni birinchilardan bo‘lib Malika Ravshanova hamda partnyori Farhod tabrikladi.
Nilufar Usmonova kuzatuvchilarining “Shahzoda bilan urishib qolganmisiz?”, mazmunidagi savoliga javob berdi. “Nega urishamiz? Gapingiz qursin. Farzand tarbiyasi bilan bandlar”, — deydi Nilufar Usmonova.

Malika Ravshanova kuylayotgan to‘yda chiroq o‘chib qoldi. Xonanda qo‘shiqni jonli ovozda maromiga yetkazib kuyladi.
“Bravo” kulgi jamoasi aktyori Otabek Mirzaxolov beshinchi farzandini ko‘rish uchun to‘rt bola bilan tug‘ruqxonaga bordi.

Yulduz Turdiyeva, Shahlo Zoirova va Ozod Xurramov AQShning Bruklin shahrida yashovchi o‘zbekistonliklar uchun konsert dasturi tashkillashtirdi.
Munisa Rizayeva ayollarga “Faqat bahorda emas, boshqa fasllarda ham yashnab yurish”ni tavsiya qildi.

Parizoda ko‘plab intervyularida raqqosa bo‘lishida buvisining hissasi katta ekanligini aytib o‘tgan. U buvisining 80 yoshga to‘lishi munosabati bilan ajoyib bayram tashkillashtirdi. Raqqosaning yaqinlari, do‘stlari tog‘dagi dala hovliga tashrif buyurdi. Parizoda ansamblidagi qizlar bilan buvijonisi yoqtirgan raqslarni ijro etib berdi.
Zarina Nizomiddinova sahifasiga yangi surat joyladi.

Xonanda Shahlo Rustamova 25-fevral kuni o‘g‘lini uylantirdi. Poytaxtdagi restoranlardan birida bo‘lib o‘tgan nikoh oqshomida ko‘plab shou-biznes vakillari mehmon bo‘ldi.